**Inovaţie şi antreprenoriat la Innovation Labs 2.0**

**Bucureşti, 18 februarie.** Tinerii pasionaţi de antreprenoriat şi tehnologie se pot înscrie la cea de a doua ediţie a Innovation Labs, primul de program de pre-accelerare din România organizat de TechLounge cu sprijinul Orange şi Microsoft. Participarea la hackathoanele care dau startul programului se realizează prin completarea formularului de înscriere disponibil online la <http://2014.innovationlabs.ro/register>

Innovation Labs 2.0 este un program de pre-accelerare adresat studenţilor şi tinerilor profesionişti care îşi doresc să dezvolte propriile afaceri în domeniul tehnologiei. Acesta debutează cu două evenimente de 24 de ore care vor avea loc pe 1 martie la Bucureşti şi pe 8 martie la Cluj.

Fiecare hackathon începe cu prezentarea ideilor de afaceri ale participanţilor în faţa audienţei, urmând ca echipele să fie formate în jurul celor mai apreciate proiecte. Urmează 24 de ore în care participanţii vor lucra la dezvoltarea conceptului de business şi a unui produs minim viabil alături de mentori: antreprenori, profesionişti şi lideri din industrie. La final, echipele îşi vor prezenta ideile de afaceri în faţa unui juriu, iar cele mai bune 26 de proiecte (16 din Bucureşti şi 10 din Cluj) vor intra în programul de pre-accelerare.

În perioada 4 martie – 15 mai, echipele selectate Innovation Labs 2.0 vor continua să-şi dezvolte propriile afaceri lucrând cu antreprenori de top, specialişti şi lideri din industrie. Acestea vor participa la TechTalks, discuţii deschise cu experţi din diferite domenii, şi vor beneficia de sesiuni de mentorat care îi vor ajuta să rezolve problemele pe care le întâlnesc şi să îşi transforme ideile în afaceri viabile.

Pe toată durata programului participanţii vor învăţa mai multe despre dezvoltarea de produse inovatoare în domeniul tehnologiei, validarea acestora cu clienţii şi piaţa, comunicare şi marketing pentru startup-uri, modele de business şi monetizare, vânzări sau modalităţi de finanţare pentru ideile lor de afaceri.

Progresul echipelor va fi evaluat în luna aprilie, atunci când acestea vor prezenta pentru prima oară produsele dezvoltate în faţa publicului şi vor avea astfel ocazia să primească feedback de la experţi în domeniu.

Innovation Labs 2.0 se încheie în luna mai la Demo Day atunci când startup-urile dezvoltate de-a lungul programului îşi vor valida conceptele de business prezentându-le în faţa juriului format din investitori, jurnalişti şi specialişti în tehnologie. Cele mai bune proiecte vor fi premiate şi vor beneficia în continuare de susţinerea echipei Innovation Labs pentru a-şi lansa produsele pe piaţă şi a continua să le dezvolte.

*„Rezultatele primei ediţii Innovation Labs sunt un indicator al calităţii programului şi al impactului pe care acesta îl are asupra tinerilor. Ne mândrim cu faptul că două dintre echipele absolvente au fost selecţionate la How to Web Startup Spotlight, iar o altă echipă a obţinut finanţare şi se pregăteşte să îşi lanseze produsul pe piaţă. Faţă de ediţia anterioară, Innovation Labs 2.0 se va desfăşura în două mari centre universitare (Bucureşti şi Cluj), va crea 26 de noi startup-uri cu potenţial şi suntem convinşi că multe dintre acestea vor avea succes şi se vor transforma în afaceri viabile cu rezultate concrete pe termen lung!”*, a declarat Andrei Pitiş, Co-Fondator TechLounge şi investitor.

Tinerii care vor să pornească startup-uri în tehnologie se pot înscrie la hackathoanele Innovation Labs până miercuri, 26 februarie, completând formularul de înscriere disponibil online la <http://2014.innovationlabs.ro/register>. Programul se adresează atât echipelor deja formate, cât şi studenţilor şi tinerilor profesionişti care au o idee sau se gândesc să pornească la drum pe cont propriu şi sunt în căutare de idei şi echipă.

Innovation Labs 2.0 este un proiect organizat de TechLounge cu sprijinul Orange şi Microsoft şi al partenerilor IXIA, Intel, Mysis, Universitatea Politehnica Bucureşti, Asociaţia Patronală a Industriei de Software şi Servicii (ANIS), Akcees, Spherik Accelerator şi ProvePR.

Mediatizarea evenimentului este asigurată de Adevărul, Cariere, Wall-Street.ro, Forbes România, Zelist Monitor, TPU.ro, România Liberă, Manager Express, EJobs, IQAds, Ziare.com, MarketWatch, Business Woman, Business Cover, Tech Cover, Business24, Gadget Trends, Computer World, PC World, Agora, Electronica Azi, Romanian Startups, Academic Link, Online Student, România Pozitivă, Studentul.info, Today Software Magazine şi Cluj Life.

Susţinem şi ne susţin: Junior Achievement România, Startup Weekend, Business Days, Business Club, AIESEC, BOS România, ASCIG, Incubator107, Softbinator, SISC, DA Afaceri, Student din provincie, Inventeaza.ro, Inspire Business, Geek Meet şi Cluj Hub.